Návod pre používateľa Cyber-shot
Tlač
Úvodná strana > Snímanie > Nastavenie režimu snímania REC > 3D Sweep Panorama

## 3D Sweep Panorama

Počas pohybu fotoaparátu sa nasnímajú viaceré zábery, ktoré sa potom zložia do 3D záberu.
Nasnímaný záber sa dá zobraziť prostredníctvom 3D TV prijímača.

1. Nastavte fotoaparát na režim snímania.

1. (REC Mode) (3D Shooting) (3D Sweep Panorama)

1. Zarovnajte fotoaparát s koncom objektu, ktorý chcete nasnímať a stlačte tlačidlo spúšte.

A: Táto časť sa nenasníma.
Dotykom B zmeňte smer snímania.

1. Pohybujte fotoaparátom vo vodorovnom smere až na koniec sprievodcu (C), pričom sa riaďte indikáciou šípky na displeji.

Tipy pre snímanie v režime 3D Sweep Panorama
S vaším telom ako osou, pohybujte fotoaparátom v malom kruhu, súbežne so smerom šípky na displeji. (Snažte sa dosiahnuť 5-sekundový polkruh.)
Ak budete vykonávať pohyb fotoaparátom príliš rýchlo alebo príliš pomaly, na displeji sa zobrazí hlásenie.
Odporúčame vám, aby ste si to pred samotným snímaním niekoľkokrát vyskúšali.
Pre 3D zábery sú najvhodnejšie objekty v kľude.

- Určte scénu a stlačte spúšť do polovice, aby sa zaaretovali zaostrenie, expozícia a vyváženie bielej farby. Potom stlačte tlačidlo spúšte úplne nadoraz a pomaly pohybujte fotoaparátom v horizontálnom smere.

Poznámky

- V tomto fotoaparáte sa 3D zábery zobrazia ako štandardné statické zábery.

- 3D zábery sa skladajú zo súboru vo formáte JPEG a zo súboru vo formáte MPO. Ak sa ktorýkoľvek z týchto súborov vymaže z vášho počítača, fotoaparát nemusí fungovať správne.

- Ak nemôžete panorámovať fotoaparátom celý objekt za daný čas, v zloženom zábere sa objaví sivá plocha. V takomto prípade pohybujte fotoaparátom rýchlejšie, aby sa zaznamenal celý 3D záber.

- Tým, že dochádza k spojeniu niekoľkých záberov dohromady, spojovaná časť nebude verne zachytená.

- Pri slabom osvetlení môžu byť zábery rozmazané. Odporúča sa snímať zábery pri dostatočnom vonkajšom osvetlení.

- Ak sú jas, farby alebo zaostrenie celkového zorného uhla 3D záberu a zorného uhla pri zaaretovanej automatickej expozícii/automatickom zaostrovaní (AE/AF) značne rozdielne, snímanie nebude úspešné. Ak sa to stane, zmeňte miesto zaaretovania automatickej expozície/automatického zaostrovania (AE/AF) a skúste znova.

- 3D snímanie sa môže zrušiť v nasledujúcich situáciách:

- Ak pohybujete fotoaparátom veľmi rýchlo alebo veľmi pomaly.

- Dochádza k príliš veľkému chveniu fotoaparátu.

- Táto funkcia nie je vhodná pre snímanie pod vodou.

Súvisiaca téma
Prezeranie 3D záberov prostredníctvom 3D TV prijímača
Funkcie, ktoré nie sú v niektorých režimoch snímania REC dostupné
Položky MENU, ktoré nie sú v niektorých režimoch snímania REC dostupné
Späť na začiatok